Námskeið fyrir vinnuskólaliða
2022-06-07 17:00 - 2022-06-09 20:00 UTC | Skátamiðstöðin, Hraunbær 123, Reykjavík, Reykjavík, 110, Iceland
Þessi námskeið eru ætluð öllum vinnuskólaliðum í Útilífsskólum – ATH að skólastjórar hafa yfirumsjón með skráningu síns starfsfólk og ganga úr skugga um að þau séu skráð á rétt námskeið.
Námskeiðin eru 3 dagar, 7. 8. og 9. júní, og eru haldin klukkan 17:00-20:00.
Námskeiðin verða eftirfarandi:

Verndum þau
Skyndihjálp (4 kennslustundir)
Leikir og vinnureglur

DS. Fimmvörðuháls
2022-06-10 08:00 - 2022-06-12 17:00 UTC | Fimmvörðuháls og Básar
Ds. Fimmvörðuháls er dróttskátamót á Fimmvörðuhálsi og í Básum í Þórsmörk á vegum skátafélagsins Landnema og fer fram dagana 10.-12. júní 2022, athugið að lagt verður af stað á föstudagsmorgni.
Föstudagurinn 10. júní
Leggjum af stað klukkan 10 um morguninn í rútu frá Landnemaheimilinu áleiðis á Skóga við Skógafoss undir Eyjafjöllum. Mæting er klukkan 09:45. Þegar dróttskátarnir eru farnir úr rútunni heldur hún áfram inn í Bása með tjöld, morgunmat á sunnudeginum og annað sem maður vill hafa klárt eftir gönguna.
Við tökum allan daginn í að ganga upp með Skógá, virða fyrir okkur 35 flotta fossa og skemmta okkur með skemmtilegu fólki. Komum um kvöldið upp í Fimmvörðuskála Útivistar sem staðsettur er uppi á efsta punkti hálsins í 1.000 metra hæð!
Þar eru 18 rúm sem við höfum öll bókuð fyrir okkur. Þar gistum við.
Laugardagurinn 11. júní
Göngum frá skálanum og niður í Básar Þórsmörk. Gríðarlega falleg leið sem byrjar á snjó á hálsinum milli tveggja jökla Eyjafjallajökuls og Mýrdalsjökuls. Kíkjum á nýju tindana Magna og Móða sem urðu til í eldgosinu 2010 og eru því yngri en dróttskátarnir. Röltum niður í Básar Þórsmörk og tjöldum þar.
Grillum, skoðum okkur um og syngjum í Básum um kvöldið en umfram allt njótum lífsins með skemmtilegum dróttskátavinum.
Sunnudagurinn 12. júní
Röltum mögulega eitthvað í kring og göngum frá dótinu í rútuna áður en við leggjum af stað í bæinn. Draumurinn er að stoppa í Stakkholtsgjá og ganga inn hana sem og í Merkurkeri þar sem við vöðum upp á sem rennur í gegnum helli (mæta með sunddót).
Komum aftur í Landnemaheimilið um kvöldmatarleytið og byrjum að láta okkur hlakka til landsmóts dróttskáta á Akureyri í ágúst þar sem við hittumst öll aftur.
Gisting
Það eru 40 sæti í rútunni en bara 18 gistipláss í skálanum. Ef við verðum fleiri en 18 þá geta einhverjir komið með dýnu og sofið á gólfinu eða tjaldað í snjónum fyrir utan, sem er mjög töff í þúsund metra hæð. Ef við verðum töluvert fleiri þá er líka laus Baldvinsskáli Ferðafélags Íslands aðeins neðar í brekkunni (ca. 800 metra hæð) sem við getum líka fengið. Það styttir aðeins leiðina á föstudeginum en lengir hana aðeins á laugardeginum.
Kostnaður
Verðið er 9.700 kr. Það sem gerir Landnemum kleift að hafa þetta svona ódýrt er að BÍS hefur tekið að sér að greiða rútureikninginn sem er stóri kostnaðurinn í þessu, er þeim færð þökk fyrir það.
Innifalið er rúta, gisting, sturta í Básum og sameiginlegur matur á laugardagskvöldið. Það er ágætt að hafa smá „sjoppupening“ með sér ef við tökum pissustopp á Hvolsvelli á föstudaginn og sunnudaginn.
Þátttakendur koma sjálfir með annan mat, þ.e. göngunesti föstudag og laugardag og morgunmat og nesti eða sjoppupening á leiðinni í bæinn á sunnudag.
Hikið ekki við að spyrja ef eitthvað er.
Nánari upplýsingar veitir Sigurður Viktor Úlfarsson, dróttskátaforingi í Landnemum á Sportabler, í netfangi siggiulfars@gmail.com, síma 854-0074 eða eftir öðrum leiðum.

Öryggisnámskeið í klifri
2022-06-10 10:00 - 12:00 UTC | Öskjuhlíð
Þjálfun í uppsetningu á klifri og sigi í Öskjuhlíð fyrir starfsfólk Útilífsskóla skáta sumarið 2022
Námskeiðið kostar 3000 kr aukalega og er mælst til þess að einn stjórnandi við hvern Útilífsskóla mæti á námskeiðið.
Farið verður yfir helstu þætti til að hafa í huga og létt fræðsla um búnaðinn svo stjórnendur séu færir um að setja upp, bera ábyrgð á og þekkja hætturnar í slíkri dagskrá.
Leiðbeinandi er Sædís Ósk Helgadóttir.

Landsmót drekaskáta
2022-06-10 19:00 - 2022-06-12 17:00 UTC | Útilífsmiðstöð skáta Úlfljótsvatni, Útilífsmiðstöð skáta á Úlfljótsvatni, Grafningsvegur efri, Selfoss, 801, Iceland
Landsmót drekaskáta 2022 verður haldið á Úlfljótsvatni dagana 10. – 12. júní. Mótið byggir á hinu hefðbundna drekaskátamóti sem haldið er árlega en er lengra og stærra í sniðum. Þemað í ár verður ævintýraþema og eru drekaskátasveitir hvattar til að undirbúa ferðina samkvæmt því.
Mótsgjaldið til BÍS verður 7.000 krónur fyrir þátttakendur og 3.000 krónur fyrir foringja. Staðfestingargjald er 10% af mótsgjaldi og fæst ekki endurgreitt ef þátttakandi hættir við skráningu eða aflýsa þarf mótinu af óviðráðanlegum ástæðum. Fyrir hverja 10 þátttakendur fær félagið 1 skátaforingja frían á mótið. Innifalið í mótsgjaldi er gisting, öll dagskrá, einkenni og kvöldmáltíð á laugardegi. Athygli er vakin á að félögin bæta sameiginlegum kostnaði ofan á en þar er gjarnan innheimt fyrir sameiginlegum ferðakostnaði, ef það er sameiginlegur matur hjá félaginu og öðru.
Skráning á mótið er opin í Sportabler en hana má finna á hlekkinum skraning.skatarnir.is, skráning lokar 31. maí.
Fyrir frekari upplýsingar er vísað til upplýsingabréfa mótstjórnar sem birtast reglulega á þessari síðu og verða send félögum og drekaskátaforingjum.
Upplýsingabréf mótstjórnar:
Fyrsta upplýsingabréf drekaskátamótstjórnar
Annað upplýsingabréf drekaskátamótstjórnar
Þriðja upplýsingabréf drekaskátamótstjórnar
Upplýsingabréf fyrir starfsfólk

Upplýsingafundur fyrir Landsmót Rekka & Róverskáta 2022
2022-06-20 18:00 - 19:30 UTC | Skátamiðstöðin, Hraunbær 123, Reykjavík, Reykjavík, 110, Iceland
Upplýsingafundur um Landsmót Rekka og Róverskáta 2022 verður haldinn mánudaginn 20. júní kl. 18 í Skátamiðstöðinni, Hraunbæ 123.
Fundurinn er fyrir rekkaskáta, róverskáta, fararstjóra, stjórn skátafélaga og forráðafólk.
Fulltrúar mótstjórnar mun kynna umgjörð mótsins, fara ítarlega í gönguna, matarhugmyndir, útbúnað, svo verður líka farið yfir tjaldbúðarhlutann og dagskrána þar ásamt því að svara öllum þeim spurningum sem þið kunnið að hafa eftir bestu getu.
Að sjálfsögðu verður hægt að taka þátt í gegnum fjarfundarbúnað en við hvetjum þau sem geta að mæta í persónu. Hægt er að smella hér til að tengjast fjarfundi.

Náttúrulega logo

Fararstjórafundur fyrir landsmót fálkaskáta
2022-06-22 20:00 - 21:00 UTC | Skátamiðstöðin, Hraunbær 123, Reykjavík, Reykjavík, 110, Iceland
Fundur fyrir fararstjóra skátafélaganna á landsmót fálkaskáta 2022, farið verður yfir dagskrá mótsins, umgjörð og hverju er gott fyrir félögin að huga að í undirbúningi.
Ætlast er til að hvert félag sem hyggst taka þátt sendi fulltrúa á fundinn, engin skráning er fyrir fundinn.
Fyrir fundinum fer mótsstjórn og eftir að þau ljúka sinni kynningu verður opnað á spurningar sem félögin kunna að hafa og þeim svarað eftir bestu getu.
Að sjálfsögðu verðu hægt að taka þátt í gegnum fjarfundarbúnað en við hvetjum þau sem geta að mæta í persónu. Tengill fyrir fjarfund:
Join Zoom Meeting
https://us02web.zoom.us/j/83857324868
Meeting ID: 838 5732 4868

Landsmót Fálkaskáta
2022-06-30 19:00 - 2022-07-03 17:00 UTC | Útilífsmiðstöð skáta Úlfljótsvatni, Útilífsmiðstöð skáta á Úlfljótsvatni, Grafningsvegur efri, Selfoss, 801, Iceland
Landsmót fálkaskáta verður fjögurra daga tjaldbúðarmót sem verður 30. júní til 3. júlí á Úlfljótsvatni. Komið á fimmtudagskvöldi og heim á sunnudegi.
Þemað verður „Þjóðlegt“ og með svipuðu sniði og mótið sem var á Laugum í Sælingsdal 2018.
Í umgjörðinni verður leitast við að draga fram þjóðlega arfinn í sögum og sögnum gamla tímans ásamt mismunandi handverki og öðrum viðfangsefnum.
Mótsgjaldið er 27.000 krónur en skátafélögin fá 1 skátaforingja frían með á mótið fyrir hverja 6 þátttakendur. Innifalið í mótsgjaldi er tjaldsvæðisgjald, dagskrá, öll dagskrá, einkenni og matur á meðan mótinu stendur. Sameiginlegur kostnaður félaganna vegna þátttöku er ekki innifalið í mótsgjaldi svo fyrirvari er gefin á að skátafélagið gæti lagt ofan á þetta gjald til að standa kostnað t.d. af sameiginlegri rútu eða öðru.
Skráning er opin, skráning lokar 14. júní.
Fyrsta upplýsingabréf mótstjórnar með nákvæmari upplýsingum um tjaldbúð, dagskrá og önnur efni tengt mótinu má finna hér:
Fréttabréf – Fálkaskátamót 22 – Bréf 1
Fréttabréf – Fálkaskátamót 22 – Bréf 2
Fréttabréf – Fálkaskátamót 22 – Bréf 3
Fréttabréf – Fálkaskátamót 22 – Bréf 4
SKRÁNING SJÁLFBOÐALIÐA Á MÓTIÐ
Þó dagskrárpóstar séu í umsjón úrvalsliðs þarf fleiri sjálfboðaliða þeim til aðstoðar í ýmis önnur viðvik eins og aðstoð í eldhúsi, frágang og fleira.
Öll aðstoð 16 ára eða eldri er vel þegin hvort sem er allt mótið eða bara hluta og endilega taka fram ef það er eitthvað sérstakt hlutverk eða verkefni sem ykkur langar.
Vilt þú hjálpa til á fálkaskátamóti – frekari upplýsingar má nálgast hér
Hér er svo hægt að skrá sig sem sjálfboðaliða.

Landsmót rekka- og róverskáta
2022-07-17 19:00 - 2022-07-24 16:00 UTC | Hólaskjól, Fjallabaksleið nyrðri, Kirkjubæjarklaustur, 880
Landsmót rekka- og róverskáta verður haldið dagana 17.-24. júlí. Mótið verður í tveimur hlutum þar sem fyrri hlutinn er göngumót frá Landmannalaugum að Hólaskjóli og seinni hlutinn er tjaldbúðarmót í Hólaskjóli

Gönguhluti:
Gönguhluti mótsins byrjar í Landmannalaugum að morgni 18. júlí. Við mælum sterklega með því að fólk mæti 17. júlí og gisti þar sem lagt verður af stað snemma. Sú nótt er innifalin í verði og auk þess skapar það skemmtilega stemmningu og þið náið að kynnast hinum fyrir gönguna!
Fyrsti göngudagur er að Álftavatni þar sem við tjöldum yfir nóttina. 19.júlí heldur ferðin áfram að Strútsskála þar sem við tjöldum aftur fyrir nóttina. 20.júlí höldum við áfram að Álftavötnum þar sem við gistum síðustu nóttina af gönguhlutanum. 21.júlí leggjum við síðan af stað að Hólaskjóli þar sem tjaldbúðahluti mótsins hefst.
Hér er hægt að nálgast drög af matarplani sem hægt er að styðja sig við fyrir gönguna og almennar upplýsingar sem gott er að hafa í huga þegar verið er að gera sitt eigið plan. Matarmál rekka-og róvermót

Tjaldbúðahluti:
Tjaldbúðahluti mótsins byrjar 21.júlí og er staðsettur á Hólaskjóli. Þar munum við endurspegla þema mótsins ,,náttúrulega“ í gegnum dagskrá yfir helgina sem verður bæði skemmtileg, krefjandi og spennandi.

Undirbúningur fyrir mótið:
Stofnaður hefur verið instagram aðgangur fyrir mótið ,,natturulega_skatamotid“ þar sem munu koma frekari upplýsingar um mótið ásamt undirbúningi og ítarefni sem gott er að hafa í huga fram að mótinu sjálfu.
Haldinn var upplýsingafundur 20.júní þar sem farið var yfir helstu upplýsingar um mótið, hægt er að nálgast glærurnar hér: Rekka & Róvermót.pptx
Hér er hægt að sjá tillögu af útbúnaðarlista: Rekka-og-róverskátamót-útbúnaðarlistinn

Skráning:
Skráningin á mótið fer fram hér, eða inn á Sportablersíðu skátanna, skráningin opnar kl. 10 mánudaginn 28. febrúar. Skráningin fer fram í tveimur pörtum og ef skátarnir vilja bæði taka þátt í göngunni og í tjaldbúðinni þarf að skrá sig tvisvar, Í fyrsta lagi er skráning á göngupart mótsins sem kostar 25.000 kr og í öðru lagi skráning á tjaldbúðapart mótsins sem er 20.000kr. Ef skátarnir komast einungis á annan hvort hlutann þá geta þau skráð sig á þann hluta. Innifalið í mótsgjaldi er gisting (tjaldsvæðisgjald, þátttakendur koma með sín eigin tjöld), öll dagskrá og einkenni. Að auki er matur innifalið í mótsgjali tjaldbúðarhlutans og trúss innifalið í gönguhlutanum en þátttakendur taka sinn eigin mat í gönguna. Skráning lokar 4. júlí.

Landsmót dróttskáta
2022-08-03 18:00 - 2022-08-07 17:00 UTC | Hamrar, Hamrar, Akureyri, 600, Iceland
Landsmót dróttskáta verður fimm daga flokkamót í tjaldbúð í útilífs- og umhverfismiðstöð skáta á Akureyri. Mótið verður haldið dagana 3.-7. ágúst. Þema mótsins er : Nýtt upphaf !
Skátaflokkarnir munu reyna að endurreisa samfélagið sem er í molum í kjölfar heimsfaraldurs. Flokkarnir vinna sér inn gjaldeyri með þátttöku í dagskrá, gjaldeyrinn þurfa flokkarnir til að leysa út mat og aðra nauðsynjavöru. Mótið byggir á því að skátar myndi flokka (4-6 skátar). Flokkarnir starfi sem sjálfstæð eining á mótinu. Fjórir flokkar mynda þorp, sem deilir samkomutjaldi og eldunaraðstöðu. Nánari upplýsingar um skráningu flokka koma í fyrsta fréttabréfi mótsstjórnar.
Mótsgjaldið til BÍS verður 37.000 krónur fyrir þátttakendur og 16.000 krónur fyrir foringja. Staðfestingargjald er 10% af mótsgjaldi og fæst ekki endurgreitt ef þátttakandi hættir við skráningu eða aflýsa þarf mótinu af óviðráðanlegum ástæðum. Fyrir hverja 10 þátttakendur fær félagið 1 skátaforingja frían á mótið. Innifalið í mótsgjaldi er gisting, öll dagskrá, einkenni, eldunaraðstaða og matur á meðan mótinu stendur. Athygli er vakin á að félögin bæta sameiginlegum kostnaði ofan á en þar er gjarnan innheimt fyrir sameiginlegum ferðakostnaði, ef það er sameiginlegur matur hjá félaginu og öðru.
Skráning á mótið er opin í Sportabler en hana má finna á hlekkinum skraning.skatarnir.is, skráning lokar 4. júlí.

Upplýsingabréf mótstjórnar:
Fyrsta upplýsingabréf mótstjórnar
Annað upplýsingabréf mótsjórnar : skráning í flokka + útbúnaðarlisti
Síðasta upplýsingabréf foringja og fararstjóra
Sjálfboðaliðar og foringjar
Upplýsingabréf fyrir sjálfboðaliða og foringja
Eyðublað fyrir flokkaskiptingu
Ferðadagskrá
Mótsbókin
Mótsbók – Landsmót Dróttskáta
Mótsmerki dróttskátamóts 2022

Gleðigangan
2022-08-07 14:00 - 17:00 UTC | Reykjavík
Skátar ætla að fjölmenna saman í Gleðigönguna og hafa Viljurnar tekið að sér skipulagningu!
Gangan leggur af stað frá Hallgrímskirkju stundvíslega kl. 14:00 en mæting fyrir þá sem eru með í göngunni er kl. 13:45 við Tækniskólann.
Hægt er að festa kaup á stuðningsbolum fyrir gönguna hér. 500 kr. af hverjum sledum bol fer sem styrkur til Félagsmiðstöðvar Samtakanna ‘78 og Tjarnarinnar.

Kveikja - stjórnarmeðlimir
2022-08-17 18:00 - 21:00 UTC | Hitt Húsið, Rafstöðvarvegur 9, Reykjavík, 110, Iceland
Kveikja verður haldin dagana 17. og 18. ágúst n.k. í Hinu Húsinu við Rafstöðvarveg og verður dagskráin klukkan 18-21
Með því að mæta á Kveikju gerum við skátastarfið í vetur enn betra og styðjum betur við okkar frábæra fólk í skátafélögunum sem gerir ævintýrið að veruleika.
Viðburðurinn á að kveikja neista hjá okkur fyrir komandi starfsár, skapa rými fyrir umræður um hlutverk okkar og annað sem að gagni kemur í vetur. Fræðsla verður um stuðning sem BÍS veitir, námskeið, stuðningsefni og viðburði sem standa skátafélögum til boða.

Miðvikudaginn 17. ágúst fá stjórnir skátafélaganna frábært veganesti og stemningu fyrir veturinn. Markmið þess kvölds er að hjálpa stjórnarmeðlimum að undirbúa sig fyrir komandi starfsár og veita þeim gagnleg tól til að stilla saman strengi í starfi skátafélagsins þeirra.
Fimmtudaginn 18. ágúst bjóðum við skátaforingjum að kveikja neistan fyrir veturinn og tengjast öðrum foringjum. Markmið seinna kvöldsins er að foringjar verði meðvituð um hvaða stuðningsefni er í boði, viti hvert þau eigi að leita fyrir ólík viðfangsefni ásamt því að veita þeim hvatningu fyrir komandi starfsári. Að auki verður reynt að veita þeim gagnleg tól við skipulagningu og utanumhald skátasveitar og búa til tengslanet við starfandi foringja í öðrum félögum.

Þau sem vilja mæta bæði kvöldin er það að sjálfsögðu heimilt og ef einhverjir úr baklandi skátafélaganna vilja mæta þá er það einnig sjálfsagt.
Verð fyrir hvort kvöld fyrir sig er 4.500 krónur og verður innheimt að viðburði loknum.

Þvert yfir hálendið
2022-08-18 08:00 - 2022-08-21 17:00 UTC | Reykjavík
Ert þú skáti á aldrinum 15-20 ára? Komdu með í hálendisferð í ágúst!

Landvernd auglýsir eftir skátum á aldrinum 15-20 ára til að koma með í ævintýralega hálendisferð í ágúst!
Hvenær?
18.-21. ágúst
Hvers vegna?
Markmið ferðarinnar er að skoða og upplifa hálendið og miðla upplýsingnum um það til almennings með fjölbreyttum leiðum sem þátttakendur velja sjálfir. T.d. á Instagram, með ljósmyndum, greinaskrifum, ljóðagerð, teikningum eða öðru. Þátttakendur fá fræðslu um miðlun og fréttamennsku í ferðinni og aðgang að samfélagsmiðlum Landverndar og Skátanna.
Þátttakendur þurfa að hafa góðan svefnpoka fyrir skálavist og útvistarbúnað til krefjandi gönguferða á hálendinu. Fyllsta öryggis verður gætt.
Reyndir farastjórar, kokkur og bílstjóri verða með í för.
Hverjir?
Við veljum 10 umsækjendur. Ferðin kostar þátttakendur ekki neitt, hún er styrkt af Landvernd, Skólum á grænni grein og Ferðafélagi Íslands.
Skilyrðin eru að þú sért
1) Skáti eða skráð/ur í FÍ Ung
2) Á aldrinum 15-20 ára
3) Tilbúin/n til að segja öðrum frá ferðinni eftir hana

Vigdís Fríða Þorvaldsdóttir er umsjónaraðili ferðarinnar en hún er reyndur skáti og verkefnastjóri Umhverfisfréttafólks hjá Landvernd. Allar nánari upplýsingar um ferðina má fá frá henni með því að senda tölvupóst á vigdis@landvernd.is. Endilega sendið henni spurningar ef einhverjar eru 🙂
Umsóknarfrestur fyrir ferðina er til og með 17. júní. Skráning fer fram hér.
https://landvernd.is/graenfaninn/umhverfisfrettafolk/

Kveikja - foringjar
2022-08-18 18:00 - 21:00 UTC | Hitt Húsið, Rafstöðvarvegur 9, Reykjavík, 110, Iceland

Fjölskylduskátafundur á Menningarnótt
2022-08-20 13:00 - 17:00 UTC | Klambratún, Klambratún, Reykjavík, 105, Iceland
Skátarnir verða með fjölskylduskátafund á Menningarnótt.
Á fundinum verður fjölskyldum boðið að taka þátt í fjölbreyttum leikjum og þrautum sem þau fara í gegnum saman.
Öll eru velkomin, engar aldurstakmarkanir eru á viðburðinum en hverju barni þarf að fylgja fullorðinn einstaklingur sem tekur virkan þátt í dagskránni.
Markmiðið er að forráðafólk og börnin verji tíma saman í náttúrunni, þar sem öll eru þátttakendur í jákvæðum og valdeflandi dagskrá sem stuðlar að samvinnu og góðum samverustundum.
Fjölskylduskátafundurinn verður frá 13:00-15:00.
Viðburðurinn er styrktur af Menningarnótt

Forsetamerkisráðgjöf
2022-08-29 18:00 - 21:00 UTC | Skátamiðstöðin, Hraunbær 123, Reykjavík, Reykjavík, 110, Iceland
Mánudagskvöldið 29. ágúst kl 18.-21 geta rekkaskátar sem eru lögð af stað á vegferð að forsetamerkinu fengið ráðgjöf varðandi vinnuna að forsetamerkinu. Þangað geta bæði lengra og styttra komið mætt og fengið aðstoð við að átta sig á hvað þau eiga eftir og hvernig þau klárað, ásamt því sem hægt er að deila hugmyndum og læra af öðrum rekkaskátum. Rekkaskátar fædd 2002 og 2003 eru sérstaklega hvött til að mæta. Þau sem eru stödd úti á landi geta látið vita af sér og mætt gegnum fjarfund.
Síðasti dagur til að skila inn forsetamerkisbókum er 13. september.
Afhending forsetamerkisins er 8. október.

Námskeið fyrir sveitarforingja
2022-09-02 - 2022-09-04 | framskálinn, Bláfjöll, Iceland
Hvað gera sveitarforingjar? Hvaða verkefnum á ég að vera að sinna sem sveitarforingi?

Komdu á námskeið þar sem markmið okkar er að svara þessum spurningum, bjóða upp á smiðjur sem nýtast ykkur í starfi og skemmta okkur saman!

Námskeiðið er ætlað starfandi sveitarforingjum sem náð hafa 18 ára aldri. Á námskeiðinu verður meðal annars farið yfir:

Hlutverk skátastarfs

Starfsgrunnur skátanna

Skátaaðferðina

Hlutverk foringja

Öryggi og aðgengi í skátastarfi

Frávik í hegðun og þroska

Stuðningsefni og hjálp í boði

Námskeiðið verður haldið dagana 2.-4. september í Framskálanum í Bláfjöllum.

Skráning er nú opin á skraning.skatarnir.is

Ungt fólk og lýðræði - Gleym mér ei!
2022-09-09 - 2022-09-11 | Héraðsskólinn á Laugarvatni, Laugarbraut 2, Laugarvatn, Iceland
Ungmennaráð UMFÍ heldur sína þrettándu ungmennaráðstefnu Ungt fólk og lýðræði dagana 9. – 11. september 2022 í Héraðsskólanum á Laugarvatni.
Yfirskrift ráðstefnunnar er Ungt fólk og lýðræði – Gleym mér ei!

Ráðstefnan er ætluð ungu fólki á aldrinum 16 – 25 ára. Fjöldi þátttakenda er takmarkaður og komast aðeins 80 þátttakendur að. Fullorðinn einstaklingur þarf að fylgja þátttakendum yngri en 18 ára. Þátttökugjald er 15.000 kr. fyrir hvern þátttakanda. Innifalið í gjaldinu eru ferðir, uppihald og ráðstefnugögn. UMFÍ styrkir 80% af ferðakostnaði. Rúta fer frá þjónustumiðstöð UMFÍ í Reykjavík á föstudeginum og til baka á sunnudeginum. Skila þarf inn kvittunum til þess að fá styrk fyrir ferðakostnaði.

Á viðburðinum er lögð áhersla á að efla lýðræðislega þátttöku ungs fólks í leik og starfi, gefa einstaklingum verkfæri og þjálfun til þess að hafa aukin áhrif í sínu nær samfélagi.

Dagskráin verður með fjölbreyttu sniði. Kynningar, málstofur, hellings hópefli, samtal við ráðamenn og önnur skemmtilegheit. Dagskrá verður birt þegar nær dregur.

Athygli er vakin á því að viðburðurinn er með öllu vímuefnalaus, á það einnig við um rafsígarettur.
Viðburðurinn er opinn öllum ungmennum á tilsettum aldri, engin skylda er fyrir því að vera þátttakandi í ungmennaráði.
Skráning er hafin og stendur til 31. ágúst 2022.
Nánari upplýsingar er að finna inn á umfi.is .
Viðburðurinn er styrktur af Erasmus+

Verndum þau
2022-09-14 17:30 - 20:30 UTC | Skátamiðstöðin, Hraunbær 123, Reykjavík, Reykjavík, 110, Iceland
Það er mikilvægt fyrir alla þá sem starfa með börnum og unglingum að vera meðvitaðir um skyldur sínar og ábyrgð, að geta lesið í vísbendingar um að vanræksla eða ofbeldi, hvort sem það er andlegt, líkamlegt eða kynferðislegt, eigi sér stað og vita hvernig bregðast á við ef slík mál skjóta upp kollinum.

Æskulýðsvettvangurinn hefur frá árinu 2010 staðið fyrir námskeiðinu Verndum þau. Námskeiðið er byggt á efni samnefndrar bókar og fjallar um hvernig bregðast á við grun um ofbeldi og vanrækslu gegn börnum og ungmennum. Námskeiðið er ætlað öllum þeim sem starfa með börnum og ungmennum og öðrum áhugasömum.
Höfundar bókarinnar eru þær Ólöf Ásta Farestveit, uppeldis, afbrota og fjölskyldufræðingur, og Þorbjörg Sveinsdóttir, sálfræðingur, en Þorbjörg sér um kennslu á námskeiðinu.

Tilkynningaskyldu starfsmanna sem vinna með börnum og unglingum.
Líkamlegt, andlegt og kynferðislegt ofbeldi og vanrækslu hvers konar.
Hvernig taka skuli á móti ofbeldisfrásögn.
Reglur í samskiptum við börn og ungmenni.
Ýmis atriði sem gott er fyrir vinnuveitendur að hafa í huga.
Úrræði sem í boði eru í samfélaginu fyrir börn og unglinga sem eru þolendur ofbeldis.

Æskulýðsvettvangurinn gerir kröfu um að allir starfsmenn og sjálfboðaliðar innan aðildarfélaga Æskulýðsvettvangsins sæki námskeiðið.
Við minnum á að mælst er til þess að sjálfboðaliðar skátanna sæki námskeiðið á fjögurra ára fresti

Icelandic Work Party
2022-09-17 08:00 - 2022-09-25 17:00 UTC | Kandersteg International Scout Center, Wagetiweg 7, Kandersteg, 3718, Switzerland
Alþjóðlega Skátamiðstöðin í Kandersteg kallar og þú verður að svara!
Við kynnum til leiks í fyrsta sinn hið íslenska vinnuteiti (the Icelandic Work Party) í Alþjóðalegu skátamiðstöðinni í Kandersteg.
Frá 17.-25. september býður KISC (Kandersteg International Scout Center) 10 íslenskum skátum að koma í vinnuteiti í hjarta Svissnesku Alpanna og aðstoða starfsfólk KISC. Þér býðst tækifærið að upplifa draum Baden Powell að taka þátt í „Permanent Mini Jamboree“ ásamt því að starfa við hlið starfsfólksins, Pinkies!
Hvað er vinnuteiti?
KISC býður reglulega upp á vinnuteiti fyrir fjölda þjóða utan háannatíma þeirra, að hausti og vori. Þá kemur hópur af skátum og aðstoðar KISC í þeirra daglegu störfum í heila viku.
Fyrir hverja er vinnuteitið?
Við erum að leita að 10 skátum sem þurfa að:
– Vera skráð í skátana hjá Bandalagi íslenskra Skáta
– Vera 18 ára og eldri þegar vinnuteitið byrjar.
Hvað kostar og hvað er innifalið?
-Vinnuteitið kostar ekki neitt. Matur og gisting í skálum KISC er einnig frí fyrir þáttakendur.
Hvað er ekki innifalið?
– Ferðakostnaður til og frá Íslandi til Kandersteg.
– Öll auka dagskrá á frídögunum.
Dagskrá:
– 3,5 vinnudagar með starfsfólki KISC.
– 3,5 frídagar til þess að kanna umhverfi KISC og náttúruperlu svissnesku Alpanna.
Skráningin er opin til og með 1. ágúst, hægt er að fylla út eyðublaðið hér að neðan til að skrá sig.

Please enable JavaScript in your browser to complete this form.UmsækjandiNafn: *Netfang: *Kennitala: *Skátafélag *Veldu skátafélagSkátafélag AkranessSkátafélagið ÁrbúarSkátafélag BorgarnessSkátafélagið EilífsbúarSkátafélagið Einherjar - ValkyrjanSkátafélagið FaxiSkátafélagið FossbúarSkátafélagið GarðbúarSkátafélagið HafernirSkátafélagið HamarSkátafélagið HeiðabúarSkátafélagið HraunbúarSkátafélagið KlakkurSkátafélagið KóparSkátafélagið LandnemarSkátafélagið MosverjarSkátafélagið RadíóskátarSkátafélagið SegullSkátafélagið SkjöldungarSkátafélag SólheimaSkátafélagið StígandiSkátafélagið StrórkurSkátafélagið SvanirSkátafélagið VífillSkátafélagið VogabúarSkátafélagið ÆgisbúarSkátafélagið ÖrninnAnnaðAðild umsækjanda að íslensku skátahreyfingunniViðburður:Nafn viðburðar: *Dagsetning frá: *Dagsetning til: *Hvernig telur þú að þessi viðburður nýtist þér eða skátahreyfingunni? *Hvaða reynslu eða áhuga býrð þú yfir sem gerir þig að góðum fulltrúa á þennan viðburð? *Annað sem þú vilt koma á framfæri:Fylgigögn:

Drag & Drop Files, Choose Files to Upload

You can upload up to 4 files.

Gögn sem gagnast gætu við ákvörðun umsóknar.Hvaðan fékkst þú upplýsingar um viðburðinn? *Í hópnum "Tækifæri í alþjóðastarfi"Í hópnum "Skátar á Íslandi"Á facebook síðu SkátanaÍ instagram sögu SkátannaÍ facebook sögu SkátannaÍ viðburðartali á heimasíðu SkátannaÍ viðburðartali á facebook síðu SkátannaÍ tölvupósti frá SkátunumHeyrði af viðburðinum frá öðrum skátaMeð öðrum hættiVinsamlegast hakið við allt sem á viðMeð hvaða öðrum hætti? *Vinsamlegast skrifaðu hvar þú fékkst upplýsingar um viðburðinn.Skilmálar:Ég samþykki að miðla í a.m.k. einn dag frá viðburðinum á instagram reikningi skátanna. Á viðburði eða að viðburði loknum samþykki ég að koma skemmtilegri mynd og frásögn frá viðburðinum til Skátamiðstöðvarinnar svo hægt sé að birta frétt á heimasíðu og/eða pistil á samfélagsmiðlum Skátana um viðburðinn og inntak hans.Ég staðfesti að ég þekki reglugerð BÍS um utanfarir skáta, vímuvarnarstefnu, og forvarnarstefnu skáta og siðareglur Æskulýðsvettvangsins þeirra á meðal nr. 1 um rekstur og ábyrgð. Þar að auki hef ég kynnt mér reglur um ferðakostnað í ferðum á vegum BÍSÉg samþykki að skila ferðaskýrslu að ferð lokinni og sinna samviskusamlega þeim markmiðum sem BÍS vinnur að með þátttöku í þessum viðburði.EmailSenda umsókn

Hausthátíð að Hömrum
2022-09-17 13:00 - 23:30 UTC | Hamrar, útilífs- og umhverfismiðstöð skáta, Hamrar, Akureyri, Akureyri, 600, Iceland
Laugardaginn 17. september höldum við hausthátíð á Hömrum. Við byrjum með dagskrá fyrir skáta af yngri kynslóðinni kl. 13 þar sem boðið verður upp á báta, bíla, hoppukastala og fleira. Seinnipartinn verður dagskrá fyrir alla eldri skáta (Rekka- og Róver og eldri), St. Georgs, velunnara, starfsmenn og stjórnir Hamra og Klakks fyrr og nú, auk foreldra og forráðamanna skáta.

Nú eru liðin 22 ár frá því að við opnuðum útilífsmiðstöðina að Hömrum formlega með skátamótinu Skjótum rótum 29. júní árið 2000. Á tuttugu ára afmælisári Hamra 2020, stóð til að fagna áfanganum en vegna aðstæðna í heiminum reyndist það ómögulegt, svo nú ætlum við að hittast og fagna. Árið í ár er reyndar líka mikið tímamóta ár hjá okkur því í sumar var tjaldsvæðinu að Þórunnarstræti lokað og með haustinu lætur Tryggvi Marinósson af störfum hér að Hömrum eftir 14 ár í starfi framkvæmdastjóra og þar á undan var hann auðvitað frumkvöðullinn að uppbyggingunni hér og stýrði stjórn Hamra fram að því að hann tók við sem framkvæmdastjóri. Eins er árið í ár merkilegt fyrir þær sakir að, þann 18. ágúst 2022 varð Tryggvi sjötugur og um leið og við óskum honum til hamingju með daginn, þökkum við honum kærlega fyrir að hafa bæði fengið góða hugmynd og fylgt henni svona vel úr hlaði að hún er orðin að þeim veruleika sem bæði við og gestir okkar þekkja og njóta. Það er mikil vinna sem fylgir því að gera góða hugmynd að veruleika.

Hausthátíðin að Hömrum þann 17. september er því í senn gott tækifæri til að líta um öxl og rifja upp hvað unnist hefur, gleðjast og fagna þeim áfanga sem bæði Hamrar og Tryggvi hafa náð, auk þess sem gott tækifæri gefst til að spá í hvað framtíðin ber í skauti sér. Dagskráin byggir á blandi af fræðslu og skemmtun auk þess sem í boði verða veitingar. Ekki er nauðsynlegt að taka þátt í allri dagskránni en okkur þætti gaman að sjá sem flesta og þó það sé ekki nein skráningarskylda verður viðburður vegna þessa settur á samfélagsmiðilinn Facebook þar sem hægt verður að tilkynna um komu sína.

Dagskrá
13:00 ,,Skjótum rótum”, leikjadagkrá fyrir yngri kynslóðina
16:00 ,,Byggjum brú”, gróðursetning
17:00 ,,Áfram veginn”, útsýnis- og fræðsluferð um svæðið
18:00 ,,Álfar og tröll”, Sögustund og framtíðarsýn
19:00 ,,Hönd í hönd”, Grillveisla
20:30 ,,Á víkingaslóð”, Kvöldvaka
22:30 ,,Í tak við tímann”, Kvöldkaffi
23:30 ,,Nýtt upphaf”, haldið heim á leið
Hlökkum til að sjá sem flesta
Fh. stjórnar Hamra
Ásgeir Hreiðarsson
asgeir@hamrar.is
8614611

Hringborð rekkaskátaforingja
2022-09-21 19:30 - 21:00 UTC | Skátamiðstöðin, Hraunbær 123, Reykjavík, Reykjavík, 110, Iceland
Um viðburðinn:Hringborðin eru vettvangur fyrir sjálfboðaliða um land allt í samskonar hlutverkum að kynnast innbyrðis, ræða sín á milli þær áskoranir sem þau mæta í sínu starfi og deila á milli sín lausnum og góðum aðferðum. Við hvert hringborð verður erindreki BÍS í blönduðu hlutverki áheyrnarfulltrúa og fundarstjóra.
Fyrir hverja er viðburðurinn:
Viðburðurinn er ætlaður skátaforingjum rekkaskáta. Í sumum skátafélögum leiðbeina eldri skátaforingjar rekkaskátunum í starfi á meðan að í öðrum félögum stýra rekkaskátarnir eigin starfi en njóta stuðning eldri skáta eftir þörfum. Í ljósi þessa og í anda ungmennaþátttöku óskum við eftir því að hvert skátafélag sendi skátaforingja aldursbilsins en að sveitirnar velji líka 1 – 2 fulltrúa rekkaskáta til að taka þátt líka. Þau sem vilja mæta á viðburðinn gegnum fjarfund geta fylgt hlekk á fundinn með að smella hér:
Skráning á viðburðinn:
Skráning á öll hringborðin fer fram á skraning.skatarnir.is en það er ekki nauðsynlegt að skrá sig til að mæta.
Hvað verður til umræðu á fundinum:

Rekkaskátanetið – Erindreki BÍS
Á síðasta hringborði rekkaskátaforingja í október 2020 var rætt um að fara í sameiginlegt átak þvert á skátafélög með stuðning landsskrifstofunnar til að efla viðburðarúrval og dagskrármöguleika innan rekkaskáta. Sett yrði á fót svokallað rekkaskátanet sem myndi keyra þrjá viðburði yfir árið, hvert félag myndi leggja til einn skátaforingja og einn rekkaskáta til að annast skipulag og framkvæmd eins þessara þriggja viðburða, Skátamiðstöðin myndi styðja við bakið á skipulaginu við mótun fjárhagsáætlunar og í skráningarmálum. Þetta hefur síðan verið sett í starfsáætlun BÍS. Á fundinum verður Rekkaskátanetið sett formlega á fót, kynnt betur og safnað í félög til að annast fyrsta viðburðinn í nóvember.
Forsetamerk Rekkaskáta – Védís Helgadóttir, starfsráð
Forsetamerki Rekkaskáta er stærsta markmiðið í skilgreindu starfi aldursbilsins en stuðningur við markmiðasetningu og vinnu rekkaskáta tengd merkinu er víðast ábótavant. Védís Helgadóttir fer suttlega yfir umgjörð forsetamerkisins og eftir það verða eftirfarandi spurningar ræddar.
– Hvernig geta foringjar veitt virkari stuðning við rekkaskáta og hvatt þau áfram?
– Hvaða stuðning vantar foringjum til að styðja betur við rekkaskáta á vegferð að forsetamerkinu?
– Hvað mætti betur fara í þjálfun?
– Hvernig mætti betur halda utan um hver séu að vinna að merkinu og hver ekki?
– Hvernig er best að auglýsa tækifæri fyrir rekkaskáta tengd vinnu að forsetamerkinu?
Tækifæri utan sveitarstarfs til persónulegra framfara – Davíð Þrastarson, rekkaskáti, formaður Ungmennaráðs og áheyrnarfulltrúi ungmenna í stjórn BÍS
Frelsi, seigla, útsjónarsemi eru kjörorð aldursbilsins. Á rekkaskátaaldri ætlumst við til að samstarf þvert á félög aukist, skátarnir geti fengist á við verkefni sem einstaklingar eftir eigin áhuga og fara að hafa sterka rödd í málefnum skátahreyfingarinnar. Davíð Þrastarson segir okkur stuttlega frá sínu starfi sem rekkaskáti og frá þeim ótal tækifærum sem hann nýtti sér utan sveitarstarfsins. Eftir á ræðum við mikilvægi þess fyrir einstaklinginn og félagið að finna áhuga rekkaskáta greiðan farveg og hvernig persónulegar framfarir skipta höfuðmáli í starfi rekkaskáta.
– Hvernig geta landssamtökin og rekkaskátaforingjar tryggt rekkaskátum bestu upplýsingarnar hverju sinni?
– Hvernig geta Rekkaskátanetið og forsetamerkið nýst þessu markmiði í starfinu?
– Hvaða hindranir eru í vegi fyrir rekkaskátum að stíga út fyrir sveitarstarfið?

Í lok viðburðar verður gefið rými fyrir dagskrá sem að skátaforingjar rekkaskátar eða rekkaskátarnir sjálfir koma með tillögu að.

Námskeið fyrir aðstoðarsveitaforingja
2022-09-23 - 2022-09-25 | Útilífsmiðstöð skáta Úlfljótsvatni, Útilífsmiðstöð skáta á Úlfljótsvatni, Grafningsvegur efri, Selfoss, 801, Iceland
Hvað gera aðstoðarsveitarforingjar?
Hvaða verkefnum á ég að vera að sinna sem aðstoðarsveitarforingi?
Komdu á námskeið þar sem markmið okkar er að svara þessum spurningum, bjóða upp á smiðjur sem nýtast ykkur í starfi og skemmta okkur saman!
Námskeiðið er ætlað starfandi aðstoðarsveitaforingjum 16 ára eða eldri.
Á námskeiðinu verður meðal annars farið yfir:

Leikjafræði
Flokkakerfið
Lýðræði í skátastarfi
Hlutverk foringjans
Færnimerkin
PGM+ÆSKA
Ævintýrið í skátastarfinu
Stuðningsefni í boði

Námskeiðið verður haldið helgina 23.-25. september á Úlfljótsvatni. Þátttakendur þurfa að koma sjér sjálf á staðinn.
Skráning er nú opin á skraning.skatarnir.is

Félagsforingjafundur
2022-10-04 20:00 - 21:30 UTC | Skátamiðstöðin, Hraunbær 123, Reykjavík, Reykjavík, 110, Iceland
FÉLAGSFORINGJAFUNDUR
Tímasetning: 4.október 2022 kl. 20-21:30
Staðsetning: Skátamiðstöðin, fyrir fjarfund: hlekkur fylgir í tölvupósti
Boðaðir: Stjórn BÍS, félagsforingjar skátafélaga +2 (félagaþrennan). Fyrir þau félög sem ekki hafa innleitt félagaþrennuna er félagsforingi boðaður og þeir aðilar sem hafa mest með dagskrár- og foringjamál að gera.
Dagskrá fundarins er

Setning
Staða mála hjá Skátamiðstöðinni
Samningurinn við Sportabler
Niðurstaða ánægjukönnunar
Tilkynningar
Önnur mál
Slit

Skráning fer fram á https://sportabler.com/shop/skatarnir

Hringborð fjölskylduskátaforingja
2022-10-06 20:00 - 22:00 UTC | Skátamiðstöðin, Hraunbær 123, Reykjavík, Reykjavík, 110, Iceland
Hringborðin eru vettvangur fyrir sjálfboðaliða um land allt í samskonar hlutverkum að kynnast innbyrðis, ræða sín á milli þær áskoranir sem þau mæta í sínu starfi og deila á milli sín lausnum og góðum aðferðum. Við hvert hringborð verður erindreki BÍS í blönduðu hlutverki áheyrnarfulltrúa og fundarstjóra.
Fyrir hverja er viðburðurinn:
Viðburðurinn er ætlaður skátaforingjum sem halda utan um fjölskylduskátastarf. Fjölskylduskátastarf er tiltölulega nýtt fyrirbæri í íslensku skátahreyfingunni og eru sífellt fleiri skátafélög að bæta starfingu við hjá sér. Því viljum við bjóða upp á vettvang þar sem skátaforingjarnir geta speglað sig við aðra skátaforingja og aðstoða okkur og hvert annað við að móta fjölskylduskátastarf á Íslandi.
Hvar er viðburðurinn:
Viðburðurinn verður í Skátamiðstöðinni, Hraunbæ 123 en þau sem vilja mæta á viðburðinn gegnum fjarfund geta fylgt hlekk á fundinn með að smella hér.
Skráning á viðburðinn:
Skráning á öll hringborðin fer fram á skraning.skatarnir.is en það er ekki nauðsynlegt að skrá sig til að mæta.
Hvað verður til umræðu á fundinum:

Kynning á umgjörð fjölskylduskátastarfs– Erindreki BÍS
Skátamiðstöðin vinnur að umgjörð fjölskylduskátastarfs, þar sem fram kemur upplýsingar um starfið, fyrir hverja er starfið, hvernig geta skátafélög hafið fjölskylduskátastarf, tillögur að dagskrá og kynningarefni fyrir foreldra.
Brúa bilið milli fullorðinna og skátafélagsins
Skátafélög sem hafa keyrt fjölskylduskátastarf deilir reynslu sinni að skapa vettvang þar sem fleiri fullorðnir koma að skátafélaginu
Opnar umræður foringja
Skátaforingjar deila reynslu sinni og skoðunum á ýmsum málefnum sem tengjast fjölskylduskátun. Umræðuefnin verða t.d. verðlag, dagskrá, félagsaðild, skráningar og utanumhald.

Í lok viðburðar verður gefið rými fyrir dagskrá eða málefni sem að skátaforingjarnir geta sjálfir komið með.

DróttKraftur
2022-10-07 - 2022-10-09 | Hraunbyrgi, Hjallabraut 51, Hafnarfjörður, 220, Iceland
Reisið drykkjarhornin! DróttKraftur er hér!
Dróttkraftur er viðburður fyrir alla dróttskáta. Á viðburðinum verður sett áhersla á flokka- og sveitarstarf, sjálfstæði, lýðræði og skemmtun!
Það verður Norræn goðafræðisþema, svo mætið með bardagagleðina, axirnar og skyldina!
Þáttakendum verður skipt niður í flokka þvert á félög, svo hér er frábært tækifæri til að eignast nýja vini milli félaga.
Dagskrá verður fjölbreytt, en þáttakendur munu hafa áhrif á dagskránna á viðburðinum!
Viðburðurinn verður haldinn í Hraunbyrgi, skátaheimili skátafélagsins Hraunbúa. Verð fyrir viðburðinn er 17.900 krónur.
Skráning er opin en henni lýkur 2. október

Afhending Forsetamerkis
2022-10-08 14:00 - 16:00 UTC | Bessastaðir, Álftanes, Iceland
Afhending Forsetamerkis skáta í Bessastaðakirkju kl 14:00.
Kaffi í Bessastaðastofu á eftir.

Foreldrafundur - Alheimsmót 2023
2022-10-12 20:00 - 22:00 (Atlantic/Reykjavik) | Skátamiðstöðin, Hraunbær 123, Reykjavík, Reykjavík, 110, Iceland
Foreldrafundur fyrir alheimsmót skáta í Suður-Kóreru fer fram í Skátamiðstöðinni, Hraunbæ 123 þann 12. október klukkan 20:00.
Þar mun fararstjórn fara yfir núverandi áætlanir og helstu upplýsingar sem liggja fyrir um mótið á þessari stundu.

Hringborð drekaskátaforingja
2022-10-13 20:00 - 22:00 UTC | Skátamiðstöðin, Hraunbær 123, Reykjavík, Reykjavík, 110, Iceland
Hringborðin eru vettvangur fyrir sjálfboðaliða um land allt í samskonar hlutverkum að kynnast innbyrðis, ræða sín á milli þær áskoranir sem þau mæta í sínu starfi og deila á milli sín lausnum og góðum aðferðum. Við hvert hringborð verður erindreki BÍS í blönduðu hlutverki áheyrnarfulltrúa og fundarstjóra.
Fyrir hverja er viðburðurinn:
Viðburðurinn er ætlaður skátaforingjum sem halda utan um drekaskátastarf. Við viljum bjóða upp á vettvang þar sem skátaforingjarnir geta speglað sig við aðra skátaforingja og aðstoðað hvert annað við að móta drekaskátastarf á Íslandi.
Hvar er viðburðurinn:
Viðburðurinn verður í Skátamiðstöðinni, Hraunbæ 123 en þau sem vilja mæta á viðburðinn gegnum fjarfund geta fylgt hlekk á fundinn með að smella hér.
Skráning á viðburðinn:
Skráning á öll hringborðin fer fram á skraning.skatarnir.is en það er ekki nauðsynlegt að skrá sig til að mæta.
Hvað verður til umræðu á fundinum:

Hvernig styðjum við bætt samskipti á milli skátanna
Rætt verður hvernig skátaforingjar geta stuðlað að jákvæðum samskiptum innan sveitarinnar.
Hvað geta drekar
Drekaskátar geta oft á tíðum miklu meira en við höldum, hvernig getum við búið til krefjandi dagskrá sem reynir á drekaskátana.
Hvernig keyrir maður ólíka dagskrá
Skátaforingjar deila reynslu sinni af því að ólíkri og spennandi dagskrá.

Í lok viðburðar verður gefið rými fyrir dagskrá eða málefni sem að skátaforingjarnir geta sjálfir komið með.

JOTA/JOTI 2022
2022-10-14 08:00 - 2022-10-16 17:00 UTC | Reykjavík
Alheimsmót skáta í loftinu og á internetinu, eða JOTA-JOTI eins og það er skammstafað á ensku, er skátamót þar sem skátar frá öllum heimshornum fá tækifæri til að hittast á skátamóti þó þau séu stödd á mismunandi stöðum í heiminum. Á mótinu gefst skátum allsstaðar að úr heiminum tækifæri til þess að kynnast og gera ýmislegt saman í gegnum veraldarvefinn eða með fjarskiptabúnaði. Mótið er á vegum WOSM, heimssamtaka skáta.
JOTA-JOTI er stærsti skátaviðburðurinn sem er haldinn í heiminum, en árið 2015 tóku yfir 1 mikla þátt í 150 löndum! Nú verður mótið haldið 14. – 16. október 2022. Okkur langar að gera viðburðinn ennþá stærri hér á landi í ár og hvetja fleiri íslenska skáta til þess að taka þátt. Því leytaði alþjóðaráð eftir skátum í vinnuhóp tileinkuðum þessum viðburði. Nánari upplýsingar koma þegar nær dregur.

Hringborð dróttskátaforingja
2022-10-16 20:00 - 22:00 UTC | Skátamiðstöðin, Hraunbær 123, Reykjavík, Reykjavík, 110, Iceland
Um viðburðinn:Hringborðin eru vettvangur fyrir sjálfboðaliða um land allt í samskonar hlutverkum að kynnast innbyrðis, ræða sín á milli þær áskoranir sem þau mæta í sínu starfi og deila á milli sín lausnum og góðum aðferðum. Við hvert hringborð verður erindreki BÍS í blönduðu hlutverki áheyrnarfulltrúa og fundarstjóra.
Fyrir hverja er viðburðurinn:
Viðburðurinn er ætlaður skátaforingjum dróttskáta.
Hvar er viðburðurinn:
Viðburðurinn verður í Skátamiðstöðinni, Hraunbæ 123 en þau sem vilja mæta á viðburðinn gegnum fjarfund geta fylgt hlekk á fundinn með að smella hér:
Skráning á viðburðinn:
Skráning á öll hringborðin fer fram á skraning.skatarnir.is en það er ekki nauðsynlegt að skrá sig til að mæta.
Hvað verður til umræðu á fundinum:

Hvernig tryggjum við stíganda í starfi
Ein stærsta áskorunin í dróttskátastarfi er að bjóða upp á starf sem er áskorun fyrir skátana hverju sinni og forðast endurtekningar frá því sem þau hafa gert áður á yngri aldursbili. Það er ekki þar með sagt að ekki megi fást við sömu viðfangsefnin en þá er best að fást ekki eins við þau. En síðan er líka mikilvægt að tryggja stíganda í starfinu yfir þessi þrjú ár sem þau eru á aldursbilinu. Gögnin sýna okkur að brottfall á aldursbili dróttskáta er talsvert eftir fyrsta árið. Kafað verður ofan í hvernig hægt er að vinna á þessum áskorunum t.d. með notkun flokkakerfisins, hvatamerkja og með að hafa stærra markmið til að stefna að hverju sinni á aldursbilinu. Einnig mikilvægi ferða, útilegna, móta og alþjóðastarfs til að ná þessu markmiði. Þá verða einnig opnað á umræður fyrir foringja að spyrja hvort annað og deila reynslunni sín á milli.
Hagurinn af samstarfi þvert á félögMikil gróska var í dróttskátastarfi á landsvísu starfsárið 2021-2022. Klakkur stóð fyrir gífurlega öflugu flokkamóti fyrir dróttskáta á Hömrum þar sem ýmsir dróttskátar störfuðu saman yfir mótið þvert á félög og nokkur félög tóku sig saman og gengu Fimmvörðuháls. Fjögur félög héldu saman kröftugt og fjörugt tjaldmót á Úlfljótsvatni og útilegu í Lækjabotnum og skátaforingjar frá félögunum munu koma og kynna hvað kom til að þau fóru þá leiðina, hvernig krakkarnir kynntust á viðburðunum, hvernig þetta stækkaði sjóndeildarhringin hjá mörgum skátanna og hvað þetta gerði fyrir andann í sveitunum.
Mikilvægi útivistar á dróttskátastigi
Töfrarnir gerast úti! En það virkað flókið að kynna ungmenni fyrir útivist jafnvel í skátastarfi. En aftur og aftur sjáum við að það borgar sig margfalt að gera það. Skátasveitin í Svönum gekk Laugarveginn sumarið 2022 og um árabil hefur gengið vel að stunda útivist á þessu aldursbili í félaginu. Skátaforingi Svana mun kynna ferðina, undirbúninginn almennt, hvaða áhrif hann telur öflugt útivist hafa á starfið og að lokum geta viðstaddir spurt hann og opnar umræður.
